Pilgrimsvandringer bliver mere og mere populære. I Vedsted er sognepræsten vild med vandringerne.

Mange kender en, der kender en, der har gået Caminoen i det nordlige Spanien. Men man behøver slet ikke rejse så langt for at tage på pilgrimsvandring. I Østre Mose ved Vedsted går sognepræst Benthe Kleon Jeppesen jævnligt ture – både alene og sammen med andre. Nogle gange arrangerer hun gudstjenester på turene. - Man får det så godt, fordi det er så enkelt. Ting kan være så komplicerede, og så er det dejligt at tage på tur med de få ting, man har brug for, siger hun. Benthe Kleon Jeppesen er langt fra den eneste, som holder af de lange gåture, som nogle gange sniger sig op på 17 kilometer. De seneste ti år har der været en stigning i pilgrimsvandringer på 180 procent. Tag med på en pilgrimsvandring i indslaget øverst i udsendelsen.